62022TO0743(02)_INF
Sklep predsednika Splošnega sodišča z dne 19. julija 2023 –Mazepin/Svet
(Zadeva T‑743/22 RII)
„Začasna odredba – Skupna zunanja in varnostna politika – Omejevalni ukrepi, sprejeti v zvezi z ukrepi Rusije, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine – Zamrznitev sredstev – Predlog za izdajo začasnih odredb – Fumus boni juris – Nujnost – Tehtanje interesov“
1.
Začasna odredba – Odlog izvršitve – Začasni ukrepi – Pogoji za izdajo – Fumus boni juris – Nujnost – Resna in nepopravljiva škoda – Kumulativnost – Tehtanje vseh zadevnih interesov – Vrstni red preizkusa in način preverjanja – Diskrecijska pravica sodnika za začasne odredbe
(členi 256(1), 278 in 279 PDEU; Poslovnik Splošnega sodišča, člen 156(4))
(Glej točke od 34 do 37.)
2.
Začasna odredba – Odlog izvršitve – Začasni ukrepi – Pogoji za izdajo – Fumus boni juris – Prima facie preizkus razlogov, navedenih v utemeljitev tožbe v glavni stvari – Tožba zoper omejevalne ukrepe, sprejete v zvezi z ukrepi Rusije, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine – Tožbeni razlogi, ki se nanašajo na napako Sveta pri presoji – Tožbeni razlogi, ki niso neutemeljeni na prvi pogled
(člena 278 in 279 PDEU; Listina Evropske unije o temeljnih pravicah, člen 47; Sklep Sveta 2014/145/SZVP, kakor je bil spremenjen s Sklepom (SZVP) 2023/572, Priloga; uredbi Sveta št. 269/2014 in 2023/571, Priloga)
(Glej točke 40, 41, 56, od 66 do 70, od 74 do 78, 82 in 83.)
3.
Začasna odredba – Odlog izvršitve – Začasni ukrepi – Pogoji za izdajo – Nujnost – Resna in nepopravljiva škoda – Dokazno breme, ki ga nosi stranka, ki predlaga izdajo začasne odredbe
(členi 256(1), 278 in 279 PDEU; Poslovnik Splošnega sodišča, člen 156(4))
(Glej točko 84.)
4.
Začasna odredba – Odlog izvršitve – Pogoji za izdajo – Tehtanje vseh zadevnih interesov – Omejevalni ukrepi zaradi razmer v Ukrajini – Sklep o zamrznitvi sredstev – Vplivni poslovneži, ki delujejo v gospodarskih sektorjih, ki vladi Ruske federacije zagotavljajo znaten vir prihodka, in z njimi povezani posamezniki – Prevlada interesa tožeče stranke, da se pogaja o svoji zaposlitvi, da sodeluje pri prihodnjih avtomobilskih športnih prvenstvih in nadaljuje svojo poklicno kariero, v razmerju do interesa Sveta
(člena 278 in 279 PDEU; Sklep Sveta 2014/145/SZVP, kakor je bil spremenjen s Sklepom (SZVP) 2023/572, Priloga; uredbi Sveta št. 269/2014 in 2023/571, Priloga)
(Glej točke 102 in od 112 do 123.)
Izrek
1.
Odloži se izvršitev Sklepa Sveta (SZVP) 2023/572 z dne 13. marca 2023 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, Izvedbene uredbe Sveta (EU) 2022/571 z dne 13. marca 2023 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, in akta Sveta z dne 14. marca 2023 o ohranitvi imena Nikite Dmitrievicha Mazepina na seznamu oseb, subjektov in organov, na katere se nanašajo omejevalni ukrepi, določeni s Sklepom Sveta 2014/145/SZVP z dne 17. marca 2014 o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, kakor je bil spremenjen, in z Uredbo Sveta (EU) št. 269/2014 z dne 17. marca 2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, kakor je bila spremenjena, v delu, v katerem je bilo ime N. D. Mazepina ohranjeno na seznamu oseb, subjektov in organov, za katere se uporabljajo ti omejevalni ukrepi, in le v delu, v katerem se to izkaže za nujno, da se mu omogoči pogajanja za zaposlitev kot poklicnega voznika Formule 1 ali kot voznika na drugih prvenstvih avtomobilskega športa, ki potekajo tudi oziroma izključno na ozemlju Evropske unije, in možnost sodelovanja na Velikih nagradah, testih, treningih in prostih treningih Formule 1 ter na drugih prvenstvih, dirkah, testih, treningih in prostih treningih avtomobilskega športa, ki potekajo na ozemlju Unije. N. D. Mazepinu se s tem namenom dovoli le, da, prvič, vstopi na ozemlje Unije za pogajanja in sklenitev pogodb s tekmovalno ekipo ali sponzorji, ki niso povezani z dejavnostmi Dmitryja Arkadievicha Mazepina, niti s fizičnimi ali pravnimi osebami, katerih ime je vpisano na sezname iz Prilog Sklepa 2014/145 in Uredbe št. 269/2014, drugič, vstopi na ozemlje Unije, da kot glavni ali rezervni voznik sodeluje pri prvenstvih Formule 1 Mednarodne avtomobilistične zveze (FIA) ali drugih prvenstvih, treningih, testih ali prostih treningih avtomobilskega športa, tudi da bi obnovil svojo Super Licenco, tretjič, vstopi na ozemlje Unije, da opravi zdravniške preglede, ki jih določi FIA ali njegova tekmovalna ekipa, četrtič, vstopi na ozemlje Unije, da sodeluje v programih zdravstvenih pregledov in treningov (tudi na simulatorju), petič, vstopi na ozemlje Unije, da sodeluje pri tekmovalnih dejavnostih, sponzorstvu in promociji na zahtevo njegove tekmovalne ekipe ali njegovih sponzorjev, šestič, odpre bančni račun, na katerega se mu lahko nakažejo plača, nagrade, ugodnosti njegove tekmovalne ekipe in finančni prispevki sponzorjev, ki jih sprejme njegovo moštvo, in sedmič, uporabi bančni račun in kreditno kartico le za kritje stroškov, ki omogočajo poklicnemu vozniku, da potuje na ozemlju Unije, da se pogaja ali da sklepa pogodbe s tekmovalno ekipo ali s sponzorji, da sodeluje na prvenstvih, Velikih nagradah, dirkah, treningih, testih ali prostih treningih v državah članicah Unije in sodeluje v programu zdravstvenih pregledov in treningov.Če bi se N. D. Mazepin zaposlil kot voznik Formule 1 ali kot voznik na drugih prvenstvih avtomobilskega športa, ki potekajo tudi ali izključno na ozemlju Unije, se mora N. D. Mazepin zavezati, da bo tekmoval pod nevtralno zastavo in da bo podpisal dokument, ki zavezuje voznike, ki ga v ta namen zahteva FIA.
2.
Sklep z dne 5. aprila 2023, Mazepin/Svet (T‑743/22 R II), se razveljavi.
3.
Odločitev o stroških se pridrži.